ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ኢትዮጵያ፡ “ኣብ ኢትዮጵያ ዘሎ ወጥርን ኵናትን ብዝቐልጠፈ ክዓርፍ ኣለዎ” 7 ሕዳር 2020 ናብ ሮቡዕ 04 ጥቅምቲ ኣብ ዘውግሕ ለይቲ፡ ኣብ መቐለን ክልል ትግራይን ዓስኪሩ ኣብ ዝነበረ ሰሜን እዝ መጥቃዕቲ ከምዝኸፈተ ቀዳማይ ሚኒስተር ኣብዪ ኣሕመድ ከሲሱ። ድሕሪ እቲ ፍጻሜ ቀዳማይ ምኒስተር ኢትዮጵያ ኣቢይ ኣሕመድ "ሰሜን እዝ ብከሓዲ ጉጅለ ህወሓት ሓደጋ ኣጋጢሙዎ" ብማለት ሓይልታት ምክልኻል ኢትዮጵያ ሕግን ስርዓትን ንምኽባር ኣድላይ ዘበለ ስጉምቲ ንክወስድ ኣዚዙ። ቅድሚ እቲ ፍጻሜ ፕረዚደንት መንግስቲ ክልል ትግራይ ዶክተር ደብረጼን "መንግስቲ ፈደራል ከጥቅዓና ምድላዋቱ ወዲኡ ኣሎ። ንሕና ከኣ ነብስና ክንከላኸልን መኪትና ክንስዕርን ተዳሊና ኣሎና" ክብል ገሊጹ ነይሩ። እቲ ግጭት ካብ ዝተኸስተሉ መዓልቲ ኣብ ምዕራብ ትግራይ ኩናት ይካየድ ከምዘሎ ይግለጽ ኣሎ። ንዝርዝራቱ ዝምልከት ግን ዛጊት ዝተሓበረ የሎን። ማሕበረ ሰብ ዓለም እንታይ ኢሉ?
